[pic] | EUROOPA ÜHENDUSTE KOMISJON |

Brüssel 10.7.2007

KOM(2007) 389 lõplik

2005/0032 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel, mis käsitleb

nõukogu ühist seisukohta Euroopa Parlamendi ja nõukogu määruse (millega luuakse statistika eesmärgil moodustatud ettevõtlusregistrite ühine raamistik ja tunnistatakse kehtetuks nõukogu määrus (EMÜ) nr 2186/93) vastuvõtmise kohta

2005/0032 (COD)

KOMISJONI TEATISEUROOPA PARLAMENDILEEÜ asutamislepingu artikli 251 lõike 2 teise lõigu alusel,mis käsitleb

nõukogu ühist seisukohta Euroopa Parlamendi ja nõukogu määruse (millega luuakse statistika eesmärgil moodustatud ettevõtlusregistrite ühine raamistik ja tunnistatakse kehtetuks nõukogu määrus (EMÜ) nr 2186/93) vastuvõtmise kohta (EMPs kohaldatav tekst)

1. Taust

Ettepanek edastati Euroopa Parlamendile ja nõukogule: KOM(2005)112 –– 2005/0032(COD) | 5. aprill 2005 |

Euroopa Parlamendi arvamus esimesel lugemisel: PE A6-0194/2006 | 1. juuni 2006 |

Nõukogu ühise seisukoha vastuvõtmine: | 21 mai 2007 |

2. Komisjoni ettepaneku eesmärk

Ettepaneku eesmärk on ajakohastada olemasolevat ettevõtlusregistrite määrust (nõukogu määrus (EMÜ) nr 2186/93), et võtta arvesse uusi nõudeid. Lisandunud on eeskätt kolme liiki nõudeid:

- majanduse üleilmastumine on tekitanud vajaduse koguda teavet ettevõtete gruppide kohta;

- erinevate majandusharude integratsioon nõuab, et registrid annaksid majandusest tervikliku ülevaate;

- ühtne turg on tekitanud vajaduse täiustada statistika võrreldavust, mis sõltub eelkõige sellest, kui kättesaadavad on ühtlustatud andmed Euroopa Liidus tegutsevate ettevõtete ja nende gruppide kohta.

Komisjoni ettepaneku eesmärk on tunnistada kehtetuks nõukogu määrus (EMÜ) nr 2186/93.

3. Märkused ühise seisukoha kohta

3.1. Üldist

Euroopa Parlament kiitis komisjoni ettepaneku esimesel lugemisel heaks, tehes 22 muudatusettepanekut. Enamik muudatusettepanekutest oli keelelist või tehnilist laadi ega mõjutanud ettepaneku sisu.

3.2. Otsused Euroopa Parlamendis esimesel lugemisel tehtud muudatusettepanekute kohta

Komisjon on parlamendi muudatusettepanekutega nõus. Euroopa Parlamendi resolutsioon on ettepaneku suhtes positiivne, enamik 22 muudatusettepanekust on tehnilist või keelelist laadi selgitused. Nõukogu on need muudatused ühises seisukohas kinnitanud.

3.3. Nõukogu ja komisjoni esitatud uued sätted

Nõukogu võttis 17. juulil 2006 vastu otsuse 2006/512/EÜ, millega muudetakse nõukogu 28. juuni 1999. aasta otsust 1999/468/EÜ, millega kehtestatakse komisjoni rakendusvolituste kasutamise menetlused ja võetakse kasutusele uus menetlus nimega „kontrolliga regulatiivmenetlus" (artikkel 5a).

Uut komiteemenetlust tuleb järgida üldmeetmete võtmisel, mille eesmärk on asutamislepingu artikliga 251 sätestatud korras vastuvõetud aktide vähemoluliste sätete muutmine, sealhulgas mõningaid selliseid sätteid välja jättes või uusi vähemolulisi sätteid juurde lisades.

Nõukogu esitatud uued sätted käsitlevad komisjoni rakendusvolituste kasutamist uue menetluse kohaldamisel.

Eeskätt antakse komisjonile volitused ajakohastada lisas esitatud registrite andmeid, määratlusi ja järjepidevuse tagamise korda, otsustada selliste küsimuste üle, nagu kõige väiksemate ettevõtete ja ühes riigis asuvate ettevõtete gruppide registrisse kandmine, ühtsete kvaliteedinormide kehtestamine, kvaliteediaruannete sisu ja ilmumissagedus, ning võtta vastu registrite ajakohastamise eeskirjad. Üldmeetmed, mis on ette nähtud käesoleva määruse vähemoluliste sätete muutmiseks, tuleks vastu võtta nõukogu otsuse 1999/468/EÜ artiklis 5a sätestatud kontrolliga regulatiivmenetluse korras.

Lause „Seda kohaldatakse alates 1. jaanuarist 2007” jäeti artiklist 18 välja määruse vastuvõtmise viibimise tõttu, sest nimetatud kuupäev oli ette nähtud määruse edaspidiseks, mitte tagasiulatuvaks kohaldamiseks. Määrust kohaldatakse alates 20 päevast pärast selle avaldamist.

Komisjon kiidab kõnealused uued sätted heaks.

4. Kokkuvõte

Nendel tingimustel ja eespool osutatud põhjustel avaldab komisjon toetust nõukogu ühehäälselt vastu võetud ühisele seisukohale.